open-index/open-wikipedia-markdown huggingface dataset:
குருதி ஊட்டக்குறை

**குருதி ஊட்டக்குறை** (**Ischemia** அல்லது **ischaemia**, **இசுகிமியா**)  இழையங்களுக்கு குருதி கொண்டு செல்லப்படுவது தடைபடுவதால் இழையங்களை உயிர்ப்புடன் வைத்திருக்கும் வளர்சிதை மாற்றத்திற்குத் தேவையான ஆக்சிசன், குளுக்கோசு குறைபாடு ஏற்படுவதைக் குறிக்கிறது. குருதி ஊட்டக்குறை பொதுவாக குருதிக்குழல்களில் ஏற்படும் கோளாறுகளால் உருவாகின்றது; இதனால் தொடர்புடைய இழையங்கள் சேதமடையவும் செயற்திறனை இழக்கவும் காரணமாகிறது. தாழாக்சியம், நுண் குருதிக்குழல் செயற்பிழற்சி போன்றவை ஏற்படுகின்றன. நீர்மக்குழல் மேல்மறைப்பு (சுருக்கம்), நாளச் சுருக்கம், குழலியக்குருதியுறைமை,  குருதிக் குழாய்க்கட்டி அடைப்பு போன்றவையால் உடலின் ஒரு அங்கத்தில் மட்டும் சிலநேரங்களில் உள்ளக தாழாக்சியம் ஏற்படலாம். குருதி ஊட்டக்குறைபாட்டில் ஆக்சிசன் குறைவைத் தவிர பிற ஊட்டக்கூறுகளும் குறைவாக இருக்கும்; வளர்சிதை மாற்றக் கழிவுகளும் வெளியேற்றப் படாதிருக்கும். குருதி ஊட்டக்குறை பகுதியாகவோ (மோசமான உட்செலுத்துகை) முழுமையாகவோ இருக்கலாம்.

## மேற்கோள்கள்

பகுப்பு:குருதிச் சுற்றோட்டத்தொகுதி
நீரா ஆர்யா

**நீரா ஆர்யா** (*Neera Arya***)** இந்திய தேசிய இராணுவத்தின் வீரராக இருந்தார். அவர் இந்தியத் தரைப்படையின் ஜான்சி ராணி படைப்பிரிவின் ஒரு சிப்பாயாக இருந்தார்.

## ஆரம்ப கால வாழ்க்கை
நீரா ஆர்யா உத்தரப் பிரதேசத்தின் கெக்ரா நகரில் 1902ஆம் ஆண்டு மார்ச் 5 ஆம் தேதி ஒரு பணக்கார தொழிலதிபருக்கு பிறந்தார். கொல்கத்தாவில் தனது ஆரம்பக் கல்வியை முடித்தார். இவர் பிரித்தானிய புலனாய்வு காவல் ஆய்வாளரான ஸ்ரீகாந்த் ஜெய்ரஞ்சன் தாஸ் என்பவரை மணந்தார்.

## கணவரின் மரணம்
நீரா ஆர்யா இந்திய தேசிய இராணுவத்தின் ஜான்சி ராணி படைப்பிரிவின் ஒரு பகுதியாக மாறியதை உணர்ந்த இவரின் கணவர் ஸ்ரீகாந்த், தனது மனைவியைக் கொண்டு நேதாஜி சுபாஷ் சந்திர போஸை படுகொலை செய்ய விரும்பினார். இந்தச் செயலை நீரா ஆர்யா மறுத்தபோது, ஸ்ரீகாந்த் ஜெய்ரஞ்சன் தாஸ் நேதாஜியைக் கொல்ல நேதாஜியின் இருப்பிடத்தை வெளிப்படுத்த வேண்டும் என்று விரும்பினார். தோல்வியுற்ற ஒரு கொலை முயற்சியின் போது, ஸ்ரீகாந்த் நேதாஜியை நோக்கி துப்பாக்கியால் சுட்டார். நேதாஜி துப்பாக்கிச் சூட்டில் உயிர் தப்பினார். ஆனால் அவரது வாகன ஓட்டுநர் சுட்டு வீழ்த்தப்பட்டார். இதையறிந்த நீரா, தனது கணவர் ஸ்ரீகாந்தை குத்திக் கொன்றார்.

## திரைப்படம்

* சீனத் திரைப்படத் தயாரிப்பாளர் ஜாங் ஹுய்ஹுவாங் நீரா ஆர்யாவின் வாழ்க்கை வரலாற்றுத் திரைப்படத்தை உருவாக்கத் திட்டமிட்டுள்ளார்.

## சான்றுகள்

பகுப்பு:இந்திய விடுதலைப் போராட்ட வீராங்கனைகள்
பகுப்பு:1902 பிறப்புகள்
ஸ்டாலின் சீனிவாசன்

**குப்புசாமி சீனிவாசன்** (Kuppuswami Srinivasan 30 மே 1899 – 2 ஜூன் 1975), **ஸ்டாலின் சீனிவாசன்** (Stalin Srinivasan) என்று பரவலாக அறியப்படும் இவர் ஓர் இந்திய பத்திரிகையாளர் மற்றும் இந்திய சுதந்திர ஆர்வலர் ஆவார், இவர் 1932 இல் *[[மணிக்கொடி (இதழ்)|மணிக்கொடி]]*  *பிரஸ் ஜர்னலின்* நிறுவனர்களில் இவரும் ஒருவர் ஆவார். இந்தியா சுதந்திரம் அடைந்ததும், இவர் சென்னை மாநிலத்தின் முதல் தலைமை திரைப்பட தணிக்கையாளராகப் பணியாற்றினார். பரவலாக அறியப்படும் குற்றவியல் வழக்கறிஞர் ராதா சீனிவாசன், ஸ்டாலின் சீனிவாசனின் மகள் ஆவார்.

## ஆரம்ப கால வாழ்க்கை
சீனிவாசன் இந்தியா, சென்னை மாகாணம்,  தஞ்சாவூர் மாவட்டம்,   சீர்காழியில் மே 1899 30-இல் பிறந்தார்  இவர் சட்டத்தில் பட்டம் பெற்றார் மற்றும் மாநிலக் கல்லூரியில் தனது முதுகலை படிப்பைத் தொடர்ந்தார்,  தேசியப் பள்ளியின் ஊழியர்களுடன் சேர அதனை நிறுவிய சி.ராஜகோபாலாச்சாரியால் அழைக்கப்பட்டார்.

## தொழில்
எஸ். சதானந்தின் *பிரஸ் ஜர்னலில்* மும்பையில் சேருவதற்கு முன்பு சீனிவாசன் *டெய்லி பிரஸ்* மற்றும் *ஸ்வராஜ்யாவில்* பணியாற்றினார். இவர் தில்லியில் மத்திய சட்டசபை நிருபராகப் பணியாற்றினார் . சீனிவாசனின் கட்டுரையை வெளியிட்டதற்காகச் சதானந்த் சிறையில் அடைக்கப்பட்டபோது, சதானந்தை விடுதலை செய்ய நீதிமன்றம் சென்றார்.

1932 இல், சீனிவாசன் தனது சில நண்பர்களுடன் சேர்ந்து, *[[மணிக்கொடி (இதழ்)|மணிக்கொடி]]* என்ற தமிழ் இதழைத் தொடங்கினார். *மணிக்கொடி* ஒரு பத்திரிகையாகப் பாராட்டைப் பெற்று இலக்கிய இயக்கத்தை முன்னெடுத்துச் சென்றது.

## சான்றுகள்

பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:1975 இறப்புகள்
பகுப்பு:1899 பிறப்புகள்
சிபிலிமா நீர்மின் திட்டம்

**சிபிலிமா நீர்மின் திட்டம்  (Chipilima Hydro Electric Project)** என்பது இந்தியாவில் உள்ள ஒடிசா மாநிலத்தின் சம்பல்பூர் நகரம் , சிபிலிமா கிராமத்தில்  அமைந்துள்ள ஒரு நீர்மின் நிலையமாகும்.

ஒடிசா அரசு 11 வது ஐந்தாண்டு திட்ட காலத்தில் பர்லா நீர்மின் திட்டம் மற்றும்  சிபிலிமா நீர்மின் திட்டம் ஆகியவற்றின் 5 ஆவது மற்றும் 6 ஆவது அலகுகளை நவீனப்படுத்த திட்டமிட்டது. இதன் விளைவாக சிபிலிமா நீர்மின் திட்டத்தின் 1 ஆவது மற்றும் 2 ஆவது அலகுகளின்  நவீனமயமாக்கல் மற்றும் சீரமைப்புக்கான வழி கிடைக்கிறது.   இந்த திட்டம் ஒடிசாவின் மற்ற நீர் மின் திட்டங்களின் ஒரு பகுதியாக 2005-06 ஆம் ஆண்டு காலத்தில் 5234 மில்லியன் அலகுகளும் , 2006-07 ஆம் ஆண்டு காலத்தில் 7354 மில்லியன் அலகுகளும் , 2008-09 ஆம் ஆண்டு காலத்தில் 7883 மில்லியன் அலகுகளும் பங்களித்தது. 

## அமைவிடம்
ஒடிசா மாநிலத்தின் சம்பல்பூர் நகரிலிருந்து சிபிலிமா  32.2 கிலோமீட்டர் தொலைவில் தேசிய நெடுஞ்சாலை எண் 6 இல் அமைந்துள்ளது. 262 கிலோமீட்டர் தொலைவிலுள்ள சத்தீசுகர் மாநிலம் ராய்பூர் விமான நிலையம் இதற்கு அருகிலுள்ள விமான நிலையமாகும்.  

## மேற்கோள்கள்

* நாயக், அஜித். ''அதிகாரப் போராட்டம்''  . ஆகஸ்ட் 4, 2011
பகுப்பு:Coordinates on Wikidata
பகுப்பு:ஒடிசா
பத்தலஅள்ளி, பாலக்கோடு

**பத்தலஅள்ளி** (*Bathalahalli*), என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643278. இந்த ஊரானது மோடுகுலஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  22 கிலோமீட்டர் தொலைவிலும், பாலக்கோட்டில் இருந்து 11 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 	187 குடும்பங்களும் 768 மக்களும் வசிக்கின்றனர். இதில் 407 ஆண்களும்  361 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 54.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
திப்ரிகர் வனவிலங்கு சரணாலயம்

**திப்ரிகர் வனவிலங்கு சரணாலயம்** (*Debrigarh wildlife sanctuary*) இந்திய மாநிலமான ஒடிசாவில் பர்கர் மாவட்டத்தில் அமைந்துள்ளது. இதன்  மொத்த பரப்பளவு 346.91 சதுர கிலோமீட்டர்கள் ஆகும்.  இச்சரணாலயம் சம்பல்பூரின் இராகுட் அணைக்கு அருகில் அமைந்துள்ளது. திப்ரிகர் வனவிலங்கு சரணாலயம் பல்வேறு உள்ளூர் வனவிலங்குகள் மற்றும் அவற்றின் வாழ்விடங்களை பாதுகாக்கும் ஒரு முக்கிய இடமாகும். இது பல்வேறு வகையான தாவரங்கள் மற்றும் விலங்கினங்களின் தாயகமாகவும் திகழ்கிறது. இந்த சரணாலயத்தில் 40 எண்ணிக்கைக்கும் மேற்பட்ட பாலூட்டிகள், 200 வகையான பறவைகள், 40 வகையான ஊர்வன, 12 வகையான நீர்நில வாழ்விகள், 42 வகையான மீன்கள், 39 வகையான தட்டான்பூச்சி வகைகள் , 85 வகையான பட்டாம்பூச்சிகள் மற்றும் 38 வகையான சிலந்திகள் வாழ்கின்றன.

சரணாலயத்தின் கிழக்கு மற்றும் வடக்கு திசைகளில் பெரிய இராகுட்டு நீர்த்தேக்கம் சூழ்ந்துள்ளது.  நிலப்பரப்பு மற்றும் நீர்வாழ் பல்லுயிர் இரண்டையும் ஆதரிக்கின்ற  மாநிலத்தில் தேர்ந்தெடுக்கப்பட்ட சில சரணாலயங்களில் இதுவும் ஒன்றாகும்;  குளிர்காலத்தில் கணிசமான எண்ணிக்கையிலான இடம்பெயரும் நீர் பறவைகள் இங்கு ஈர்க்கப்படுகின்றன.  மேலும் இங்கு 250 எண்ணிக்கைக்கும் மேற்பட்ட தாவர இனங்கள் உள்ளன, அவற்றில் பல இனங்கள்-தாவரவியல் மற்றும் மருத்துவ மதிப்பைக் கொண்டுள்ளன.

திப்ரிகர் வனவிலங்கு சரணாலயம் சூழலியல் மற்றும் சுற்றுச்சூழல் கண்ணோட்டத்தில் பார்க்கும்போது ஒரு சூழல்-உணர்திறன் மண்டலமாகக் கருதப்படுகிறது. மேலும் தொழில்கள் அல்லது தொழிற்சாலை வகைகள் மற்றும் அவற்றின் செயல்பாடுகள் இச்சுற்றுச்சூழல் உணர் மண்டலத்தில் தடை செய்யப்படுகின்றன.

## மேற்கோள்கள்

## புற இணைப்புகள்
* திப்ரிகர் வனவிலங்கு சரணாலயம்
* ஒடிசா வனவிலங்கு அமைப்பு 

பகுப்பு:Coordinates on Wikidata
பகுப்பு:ஒடிசா
பகுப்பு:ஒடிசாவின் புவியியல்
பகுப்பு:ஒடிசாவிலுள்ள காணுயிர் காப்பகங்கள்
சாந்தபாய் காம்பிளே

**சாந்தபாய் குருசுனாஜி காம்பிளே** (Shantabai Krushnaji Kamble பிறப்பு 1 மார்ச் 1923) ஒரு மராத்தி எழுத்தாளர் மற்றும் தலித் ஆர்வலர் ஆவார். சுயசரிதை எழுதிய முதல் தலித் பெண் ஆவார்.

## சுயசரிதை ''மஜ்யா ஜல்மாச்சி சித்தர்கதா''

### ஆரம்பகால வாழ்க்கை
சாந்தபாய் குருசுனாஜி காம்பிளே மஹர் தலித் குடும்பத்தில் 1 மார்ச் 1923 அன்று பிறந்தார்.இவர்  சோலாப்பூரில் அமைந்துள்ள மகூத்தில் பிறந்தார். இவர் ஓர் ஏழைக் குடும்பத்தைச் சேர்ந்தவர். இவருடைய சமூகம்,  சமூக மற்றும் பொருளாதார அளவில் மிகவும் பின்தங்கி இருந்தது.

### கல்வி பெறுவதற்கான போராட்டம்
இந்தியாவில், வறுமை நிலைக்கு கீழ் உள்ளவர்களுக்கான பாரம்பரிய அணுகுமுறையை பின்வருமாறு சுருக்கமாகக் கூறலாம்: "கல்வி அவர்களின் தேநீர் கோப்பை அல்ல." எனவே இவருடைய சமூகத்தின் உறுப்பினர்களுக்கு கல்வி தடைசெய்யப்பட்டது. குறிப்பாக இவர் பெண் என்பதாலும் கல்வி மறுக்கப்பட்டது, ஏனெனில் அந்தக் காலகட்டத்தில் பெண்களுக்கு கல்வி பயில அனுமதி மறுக்கப்பட்டது.ஆனால் இவருடைய அசாதாரண திறமை காரணமாக இவருடைய பெற்றோர் இவரை பள்ளிக்கு அனுப்ப முடிவு செய்ததனை  *நஜா கோஸ் டு ஸ்கூல் - அண்ட் டசிண்ட் என்ற* சுயசரிதைச் சாரத்தின் மூலமும் அறியப்படுகிறது, மேலும் இவருக்கு மூன்று ரூபாய் உதவித்தொகை "காகிதம், மை மற்றும் நோட்டுப் புத்தகங்கள் மற்றும் பலவற்றுக்காக" வழங்கப்பட்டது. ஒரு செய்தித்தாள் கட்டுரையின் படி, "தீண்டத்தகாதவராக, இவர் வகுப்பறைக்குள் நுழைய அனுமதிக்கப்படவில்லை மற்றும் வகுப்பிற்கு வெளியே உட்கார்ந்து கல்வி கற்றுள்ளார், கற்றலின் போது  பல அவமானங்களை சந்தித்துள்ளார்" 

## சுயசரிதை - ''மஜ்யா ஜல்மாச்சி சித்தர்கதா''
சாந்தபாய் காம்பிளேவின் சுயசரிதை *மஜ்யா ஜல்மாச்சி சித்தர்காதா* *, தி கேலிடோஸ்கோப் ஸ்டோரி ஆஃப் மை லைஃப்* என மொழிபெயர்க்கப்பட்டு 1986 இல் ஒரு முழுமையான நூலாக வெளியிடப்பட்டது. 1983 *இல் பூர்வா* இதழில் பார்வையாளர்களுக்கு முதலில் வழங்கப்பட்டது. பின்னர் இது 1990 ஆம் ஆண்டு மும்பை தூர்தர்ஷனில் நஜுகா என ஒளிபரப்பானது, மேலும் இது பிரெஞ்சு மற்றும் ஆங்கிலத்தில் மொழிபெயர்க்கப்பட்டது. காம்ப்ளே ஆசிரியராக ஓய்வு பெற்ற பிறகு சித்தர்கதை எழுதத் தொடங்கினார். இது ஒரு தலித் பெண் எழுத்தாளரின் முதல் சுயசரிதை கதையாக கருதப்படுகிறது. இந்த நூல் மும்பை பல்கலைக்கழகத்தின் பாடத்திட்டத்தில் சேர்க்கப்பட்டுள்ளது. முக்கியமாக இந்த புத்தகம்  உயர் சாதியனரால் ஓரங்கட்டப்படுதல் மற்றும் ஒடுக்குமுறை பிரச்சினையை தலித் மக்கள் எதிர்கொண்ட சிக்கலை எழுப்புகிறது, இரண்டாவதாக சக சமூக ஆண்களால் எதிர்கொளும் பாலின பாகுபாடுகளும் இதில் குறிப்பிடப்பட்டுள்ளது .

## நிகழ்படங்கள்

* முன்னோடி சுயசரிதை: இந்தியாவைச் சேர்ந்த தீண்டத்தகாத சாதிகளின் (*அண்டச்சபிள் கேஸ்ட்சு)* பெண் சாந்தாபாய் காம்ப்ளே.
* தூர்தர்ஷனில் "நஜுகா" மராத்தி தொடர்.

## நூல் விளக்கம்

* *பாயிசன்டு பிரட்*: நவீன மராத்தி தலித் இலக்கியத்திலிருந்து அர்ஜுனா ஆகாஸின் மொழிபெயர்ப்பு 

பங்களிப்பாளர் அர்ஜுனா டாங்களே பதிப்பு: மறுபதிப்பு 

## மேற்கோள்கள்


பகுப்பு:Articles with hCards
பகுப்பு:தலித் எழுத்தாளர்கள்
பகுப்பு:வாழும் மக்கள்
பகுப்பு:1923 பிறப்புகள்
பகுப்பு:மராத்தி எழுத்தாளர்கள்
பகுப்பு:தலித் பெண் எழுத்தாளர்கள்
விட்டல்பாய் சாவேரி

**விட்டல்பாய் சாவேரி** (*Vithalbhai Jhaveri* ;1916-1985) ஓர் இந்திய சுதந்திர ஆர்வலரும், திரைப்படத் தயாரிப்பாளரும், புகைப்படக் கலைஞரும், எழுத்தாளரும், மகாத்மா காந்தியின் நெருங்கிய கூட்டாளியும் ஆவார்.  இவர், உப்புச் சத்தியாகிரகம் முதல் 1948இல் காந்தி இறக்கும் வரை, பல புகைப்படங்கள், பல இலக்கியப் படைப்புகளில் பயன்படுத்தப்பட்ட பல புகைப்படங்கள் மூலம் காந்தியை ஆவணப்படுத்தியுள்ளார்.  *பீட்டர் ரூஹே* என்பவரின் "காந்தி-புகைப்பட வாழ்க்கை வரலாறு" என்ற புத்தகத்தில் இவரது புகைப்படங்களில் பலவற்றை பயன்படுத்தியுள்ளது. எட்டு தொகுப்புகளைக் கொண்ட மகாத்மா காந்தியின் வாழ்க்கைப் பற்றிய நூலை தினாநாத் கோபால் டெண்டுல்கருடன் இணைந்து வெளியிட்டார். மகாத்மா: லைஃப் ஆஃப் காந்தி, 1869–1948 என்ற இவரது 330 நிமிட ஆவணப்படம், இந்தியத் தலைவரின் வாழ்க்கையை 14 அத்தியாயங்களில் உள்ளடக்கியது. இந்திய அரசு இலக்கியத்துக்கும், கல்விக்குமான இவரது பங்களிப்புக்காக 1969இல் பத்ம பூசண் விருதை வழங்கியது.

## இவற்றையும் பார்க்கவும்

* மகாத்மா: லைஃப் ஆஃப் காந்தி, 1869–1948

## சான்றுகள்

## வெளி இணைப்புகள்
* 
* 
* 

பகுப்பு:இந்திய விடுதலைப் போராட்ட வீரர்கள்
பகுப்பு:காந்தியவாதிகள்
பகுப்பு:1985 இறப்புகள்
பகுப்பு:1916 பிறப்புகள்
பகுப்பு:இந்திய ஆவணப்படத் தயாரிப்பாளர்கள்
இந்திய தேசிய ராணுவத்தின் புதையல் சர்ச்சை

**இந்திய தேசிய ராணுவத்தின் புதையல் சர்ச்சை** (INA treasure controversy) என்பது  சுபாஷ் சந்திர போஸின் கடைசி அறியப்பட்ட பயணத்தில் நாடு கடந்த இந்திய அரசுக்குச் சொந்தமான பொருள்களுக்காக நாடு கடந்த இந்திய அரசின் ஒருவர் மோசடி செய்துவிட்டதாக குற்றம்சாட்டப்பட்டது தொடர்புடையது.  சப்பானில் வாழ்ந்த நாடுகடந்த இந்திய அரசைச் சார்ந்த ஒருவர் பார்மோசாவில் (இன்றைய தைவான்) விமான விபத்தில் அவரை கொன்று விட்டு போஸின் உடைமைகளில் இருந்து கணிசமான அளவு தங்க ஆபரணங்களையும், விலை உயர்ந்த கற்களையும் எடுத்துச் சென்றதாகக் கூறப்படுகிறது. மீட்கப்பட்ட புதையலின் ஒரு பகுதியை தனிப்பட்ட பயன்பாட்டிற்கு பயன்படுத்தியதாகக் கூறப்படும் பல தனிநபர்கள் குறித்து இந்திய அரசுக்கு அறிவிக்கப்பட்டது. எனினும், தோக்கியோவில் உள்ள இந்திய இராசதந்திரிகள் பலமுறை எச்சரித்த போதிலும், ஜவகர்லால் நேரு நாடு கடந்த இந்திய அரசோடு தொடர்புடைய ஆண்கள் தனிப்பட்ட நலனுக்காக நிதியைத் தவறாகப் பயன்படுத்தியதாக கூறப்படும் குற்றச்சாட்டுகளைப் புறக்கணித்ததாகக் கூறப்படுகிறது. இவற்றில் சில நேரு அரசாங்கத்தின் ஒப்புதலுடன் மீண்டும் மீண்டும் சப்பானுக்கு எடுத்துச் சென்றதாகவும், பின்னர் நேருவின் அரசியல் மற்றும் பொருளாதார நிகழ்ச்சி நிரலை செயல்படுத்தும் அரசாங்கப் பாத்திரங்களை பெற வழங்கப்பட்டதாகவும் கூறப்படுகிறது.  கூறப்படும் புதையலின் மிகச் சிறிய பகுதி 1950களில் இந்தியாவுக்கு திருப்பி அனுப்பப்பட்டது. 

## ஆவணப்படம்
*'Netaji Bose - The Lost Treasure' a documentary by History TV18 channel.

## இவற்றையும் பார்க்கவும்

* இந்தியத் தேசிய இராணுவம்
* சுபாஷ் சந்திர போஸின் மரண சர்ச்சைகள்

## சான்றுகள்

## வெளி இணைப்புகள்
* India Today
பகுப்பு:இந்திய விடுதலைப் போராட்டம்
பகுப்பு:இந்திய தேசிய ராணுவம்
இராஜிவ் தீக்சித்

**இராஜீவ் தீக்சித்** (*Rajiv Dixit* ;30 நவம்பர் 1967 - 30 நவம்பர் 2010)  ஒரு இந்திய சமூக ஆர்வலராவார்.

இவர் சுதேசி செயல்பாட்டின் தீவிர ஊக்குவிப்பாளராக இருந்தார். மேலும், பாரத் சுவாபிமான் அறக்கட்டளையின் தேசிய செயலாளராகவும் இருந்தார். இவர் தனது ஆரம்ப மற்றும் இடைநிலைக் கல்வியை உத்தரப் பிரதேசத்தில் உள்ள பிரோசாபாத்தில் பெற்றார் .

## தொழில்
உலகமயமாக்கலுக்கான போக்கின் ஒரு பகுதியாக பல தேசிய நிறுவனங்கள் இந்தியாவில் தங்கள் இருப்பை அதிகரித்துக் கொண்டிருந்த நேரத்தில், 1990களின் முற்பகுதியில் "ஆசாதி பச்சாவ் அந்தோலன்" (சுதந்திரத்தை காப்பாற்ற இயக்கம்) என்ற அமைப்பை தீக்சித் நிறுவினார். ராம்தேவின் உதவியாளரான இவர் ராம்தேவின் ஊழல் எதிர்ப்பு அமைப்பான பாரத் சுவாபிமான் அந்தோலனின் தேசிய செயலாளராக பணியாற்றினார்.

ஒரு ஆர்வலராக தனது வாழ்க்கையின் போது, தீக்சித் இந்திய வரிவிதிப்பு முறையை பரவலாக்க கோரினார். தற்போதுள்ள அமைப்பு அதிகாரத்துவ ஊழலுக்கு முக்கியக் காரணம் என்று கூறினார். வரி வருவாயில் 80 சதவிகிதம் அரசியல்வாதிகளுக்கும் அதிகாரிகளின் சம்பளத்திற்குப் பயன்படுத்தப்படுவதாக இவர் கூறினார். இந்திய அரசாங்கத்தின் நவீன நிதி நிலை அறிக்கை முறையை இந்தியாவில் முந்தைய பிரித்தானிய இந்தியப் பேரரசுடன் ஒப்பிட்டார்.

## இறப்பு
தீக்சித் 30 நவம்பர் 2010-ல் சத்தீசுகரின் பிலாய் நகரில் இறந்துவிட்டார். மாரடைப்பு இவரது மரணத்திற்கான காரணம் என்று கூறப்படுகிறது. இவரது இறுதி சடங்கை ராம்தேவும் ராஜீவின் சகோதரர் பிரதீப் ஆகியோர் நடத்தினர். இருப்பினும், தீக்சிதின் சில நண்பர்கள், தீட்சித் பிரபலமடைவதை ராம்தேவ் விரும்பவில்லை என்றும், இவருடைய மரணத்தில் ராம்தேவ் ஒரு பங்கைக் கொண்டிருந்தார் என்றும் ஊகித்தனர். இருப்பினும், ராம்தேவ் தனது அரசியல் எதிரிகளின் சதி கோட்பாடுகள் என இக்கூற்றுக்களை நிராகரித்தார்.
## இவற்றையும் பார்க்கவும்

* காதி 
* சர்வோதயம்
* சுதேசி விழிப்புணர்வு இயக்கம்
* சுவராஜ்

## சான்றுகள்

பகுப்பு:2010 இறப்புகள்
பகுப்பு:1967 பிறப்புகள்
தேசிய நூற்புச் சக்கர அருங்காட்சியகம்

**தேசிய நூற்புச் சக்கர அருங்காட்சியகம்** (*National Charkha Museum*) என்பது புது தில்லி, கன்னாட்டு பிளேசில் அமைந்துள்ள ஒரு நூற்புச் சக்கர அருங்காட்சியகம் ஆகும். பாலிகா பஜாரில் ஏற்கனவே கட்டப்பட்ட தோட்டத்தில் இது கட்டப்பட்டுள்ளது. புதுடெல்லி மாநகராட்சி மன்றமும் காதி வளர்ச்சி மற்றும் கிராம தொழில்கள் ஆணையமும் இணைந்து இதை கட்டியது. இந்த அருங்காட்சியகம் மே 21, 2017 அன்று அப்போதைய பாரதிய ஜனதா கட்சியின் தேசியத் தலைவர் அமித் சாவால் திறக்கப்பட்டது.

இந்த அருங்காட்சியகத்தில் 26 அடி (8 மீட்டர்) நீளமும் 13 அடி (4 மீட்டர்) உயர குரோமியம் துருவேறா எஃகிலான நூற்புச் சக்கரம் ஒன்று உள்ளது. இது ஐந்து டன் எடை கொண்டது. அதன் மீது வெப்பத்தின் தாக்கம் ஏற்படுவதில்லை. மேலும் இது துரு எதிர்ப்பு மற்றும் காந்தமற்றது. இந்த சக்கரம் உலகின் மிகப்பெரிய நூற்புச் சக்கரமாகும். இந்த அருங்காட்சியகம் நூற்பு சக்கரத்தின் வரலாறு மற்றும் பரிணாமத்தை, ஒரு தாழ்மையான கருவியிலிருந்து தேசியவாதத்தின் அடையாளமாக சித்தரிக்கிறது. இந்த கருவி அல்லது இயந்திரம் இந்திய குடிமக்களுக்கு அதிகாரம் அளித்தது, ஏனெனில் அவர்கள் இராட்டையைப் பயன்படுத்தி உள்நாட்டுத் (இந்தியாவில் தயாரிக்கப்பட்ட) துணிகளை நெசவு செய்யத் தொடங்கினர். இந்த அருங்காட்சியகத்தின் நுழைவு கட்டணம் ரூ .20.

## சான்றுகள்

## வெளி இணைப்புகள்
* 

பகுப்பு:தில்லியில் உள்ள கட்டிடங்கள்
பகுப்பு:தில்லி அருங்காட்சியகங்கள்
மகேஷ் சந்திரன் பஞ்சநாதன்

**மகேஷ் சந்திரன் பஞ்சநாதன்** (பிறப்பு 10 ஆகஸ்ட் 1983) ஓர் இந்திய சதுரங்க வீரர்.இவருக்கு 2006இல் '''பன்னாட்டு சதுரங்கக் கூட்டமைப்பின்'''  கிராண்ட்மாஸ்டர் பட்டம் வழங்கப்பட்டது.

மகேஷ் சந்திரன் மதுரையில் பிறந்தார். 2003இல் இவர் இலங்கையில் நடந்த ஆசிய இளையோர்  சதுரங்கப் போட்டியை வென்றார். 2005ஆம் ஆண்டில் அமெரிக்க சுதந்திர தின வார இறுதியில் பிலடெல்பியாவில் 33வது உலக சதுரங்க ஓபனில் விளையாடி கமில் மிடோஸுடன் முதல் இடத்தைப் பகிர்ந்து கொண்டார். அதே ஆண்டில் இவர் டெக்சாசின் ரிச்சர்ட்சனில் நடந்த யூ.டீ.டீ. ஜி.எம். அழைப்பிதழ் போட்டியில் முதலிடம் பிடித்தார். 2008ஆம் ஆண்டில் இவர் கோலாலம்பூர் ஓபனில் நுகுயென் ஆன்ஹ துங் ,சடிக்கின் இருவாண்டோ  மற்றும் சுசான்டோ மேகரண்டோ ஆகியோருடன் இணைந்து  3–6வது இடங்களை பகிர்ந்து கொண்டார். 2009இல் மும்பை மேயர் கோப்பையில்  அலெக்சாண்டர் அரெஸ்சேங்கோ, கொனேரு ஹம்பி  மற்றும் எவ்கெஞ்சி மிரோஷ்ணி சென்கோ ஆகிய மூவருடன் இணைந்து 1-4ஆம் இடங்களை பகிர்ந்து கொண்டார்.  2010இல் கான்பரா டோபேர்ள் கோப்பையில் கலந்து கொண்டு   3-6வது இடங்களை விளாடிமிர் மலானியுக், டேவிட் ஸ்மெர்டோன், சப்தரிஷி ராய் சவுத்ரி ஆகியோருடன் பகிர்ந்து கொண்டார். 2011 ஆம் ஆண்டில் 3ஆவது ஒரிஸ்ஸா சர்வதேச ஜிஎம் ஓபன் சதுரங்க  போட்டியில்  டிக்ரான் எல். பெட்ரோசியன் மற்றும் அபிஜித் குப்தாவுடன் 2வது–4வது இடங்களை  பகிர்ந்து கொண்டார் மற்றும் பெர்க்லி சர்வதேச சதுரங்க போட்டியில்  மூன்றாவது இடத்தைப் பிடித்தார். 2012இல் இவர் பிலடெல்பியா ஓபனை 7/9 புள்ளிகளுடன் வென்றார். 2015 இல், மோரிசுடவுனில் நடந்த நியூஜெர்சி ஓபன் போட்டியில் செர்ஜி அசரோவ் உடன் இணைந்து முதலிடம் பிடித்தார்; இரு வீரர்களும் 5/6 மதிப்பெண் பெற்றனர்.

மகேஷ் சந்திரன் டல்லாஸில் உள்ள டெக்சாஸ் பல்கலைக்கழகத்தில் இளங்கலை மற்றும் முதுகலை பட்டப்படிப்புகளை முடித்தார்.

## சான்றுகள்
 
## வெளி இணைப்புகள்
* Magesh Chandran Panchanathan games at 365Chess.com

பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:1983 பிறப்புகள்
வங்கடை

**வங்கடை** அல்லது **வங்கடைப் பாறை** (*Torpedo scad*)  என்பது ஒரு கடல் மீன் இனமாகும். இது ஜாக் மற்றும் பாரை குடும்பத்தில் வகைப்படுத்தப்பட்டுள்ளது. வங்கடை மீன்களானது வெப்பமண்டல இந்தோ பசிபிக் பகுதி முழுவதும் பரவி உள்ளது. மேற்கில் தென்னாப்பிரிக்காவிலிருந்து கிழக்கில் தொங்கா வரையும், வடக்கில் யப்பான் மற்றும் தெற்கில் ஆஸ்திரேலியா வரை பரவியுள்ளது. இது பாறை மீன்களின் கூட்டத்தோடு சேர்ந்து திரியும்.  இதன் செவுல் மூடியில் உள்ள கருப்புத் திட்டும், நீண்டு வளைந்த பக்கத் துடுப்பும் இவற்றை எளிதில் அடையாளம் காணப் பயன்படுகின்றன. இதில் பதிவுசெய்யப்பட்ட மிகப்பெரிய மீன் 80 செமீ நீளம் மற்றும் 4 கிலோ எடையுள்ளது. இருப்பினும் இது 40 செமீக்கும் குறைவான நீளத்திலேயே பொதுவாக காணப்படுகிறது.  இது ஒரு இரைகௌவல் இனமாகும். இது பலவகையான மீன்களையும், தலைக்காலிகளையும்,  ஓட்டுடைய கணுக்காலிகளையும் உணவாக கொள்கிறது. இந்த இனம் வளரவளர உணவில் சில மாற்றங்கள் ஏற்படுகின்றன. வங்கடை மீன்களில் பெண் மீன்கள் 22 செமீ அளவு, ஆண் மீன்கள் 26.4 செமீ அளவு அடையும்போது பாலியல் முதிர்ச்சி அடைகின்றன. இந்தியாவில் மார்ச் மற்றும் சூலை மாதங்களுக்கு இடையில் முட்டையிடுகின்றன, அங்கு குடம்பி வளர்ச்சி மற்றும் மார்போமெட்ரிக்ஸ் பற்றிய குறிப்பிடத்தக்க ஆராய்ச்சி மேற்கொள்ளப்பட்டது.

இந்தியா உட்பட இந்தோ-பசிபிக் முழுவதும் மீன்வளத்தில் வங்கடை மிகவும் முக்கியத்துவம் வாய்ந்ததாக உள்ளது. புள்ளிவிவரங்களின் படி (இந்தியாவை தவிர்த்து) இந்த இனங்களின் வருடாந்திர மீன் பிடிப்பு 1997 இல் 70,000  டன்னிலிருந்து 2007 இல் 107,000 டன்னாக உயர்ந்துள்ளது. இந்த தரவுகளிலிருந்து இந்த மீன்களின் முக்கிய பயனர்களாக இந்தோனேசியா மற்றும் மலேசியா ஆகியவை உள்ளன. 

## விளக்கம்
வங்கடை மீனின் செவுல் மூடியில் உள்ள கருப்புப் பொட்டும், நீண்டு வளைந்த பக்கத் துடுப்பும் இவற்றை எளிதில் அடையாளம் காணப் பயன்படுகின்றன. வங்கடையின் இருபுறங்களிலும் முன்பறமிருந்து பின்புறம் வரை கடினமான கூரிய செதில் வரிசைகள் உள்ளன. வால் நோக்கி செல்லச் செல்ல இந்த செதில்கள் கரடுமுரடாக, தடிமனாக இருக்கும்.   
## குறிப்புகள்
 

## வெளி இணைப்புகள்

* FishBase இல் Torpedo ''scad (Megalaspis cordyla'' )
* ஆஸ்திரேலிய அருங்காட்சியகத்தில் டார்பிடோ ஸ்கேட் ( ''மெகலாஸ்பிஸ் கார்டிலா'' )
* FAO இனங்கள் உண்மைத் தாள்களில் Torpedo ''scad (Megalaspis cordyla'' )

பகுப்பு:மீன்கள்
ஜீன் மார்க் சவ்வே

**ஜீன் மார்க் சவ்வே** (**Jean-Marc Sauvé**) (பிறப்பு: 28 மே 1949) பிரான்சு அரசின் முன்னாள் துணை ஆலோசகரும், தற்போது பிரான்சு நிர்வாக அறிவியல் நிருவனத்தின் தலைவரும் ஆவார்.

இவர் பிரான்சு நாட்டின் கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள் குறித்து விசாரணை செய்து 5 அக்டோபர் 2021 அன்று அறிக்கை வெளியிட்டார்.

பிரான்சு நாட்டில் 1950-ஆம் ஆண்டு முதல், 70 ஆண்டுகளாக 2 இலட்சம் முதல் 3 இலட்சம்  சிறார்கள் வரை, (பெரும்பாலும் சிறுவர்கள்) கத்தோலிக்க திருச்சபையின் பாதிரியார்கள் மற்றும் திருச்சபை ஊழியர்களாலும் பாலியல் துன்புறுத்தலுக்கு ஆளக்கப்பட்டனர் என இவர் தலைமையிலான தன்னாட்சி விசாரணை ஆணையம் 5 அக்டோபர் 2021 அன்று அறிக்கை வெளியிட்டது.

## இதனையும் காண்க
* பிரான்சு நாட்டின் கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள்

## மேற்கோள்கள்

## வெளி இணைப்புகள்
* Biography of Jean-Marc Sauvé on the website of the Council of State (Administrative Supreme Court)
* Website of the International Institute of Administrative Sciences (IISA)
* Official blog of the French Institute of Administrative Sciences (IFSA), French section of the IISA
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:பிரான்சிய மக்கள்
பிரத்யா தயா பவார்

**பிரத்யா தயா பவார்** (Pradnya Daya Pawar (பிறப்பு பிப்ரவரி 11, 1966) **பிரத்யா லோகண்டே** ( Pradnya Lokhande) என்றும் பரவலாக அறியப்படும் இவர் , மராத்தி வம்சாவளியைச் சேர்ந்த ஓர் இந்தியக் கவிஞர் மற்றும் புனைகதை எழுத்தாளர் ஆவார்.

பவார், மகாராட்டிர மாநில இலக்கிய மற்றும் கலாச்சார வாரியத்தின் உறுப்பினராக இருந்தார். இந்தியாவில் அதிகரித்து வரும் சகிப்புத்தன்மை மற்றும் வெறுப்பு நிறைந்த சூழலுக்கு எதிர்ப்பு தெரிவிக்கும் வகையில் சமீபத்தில் அவர் தனது மாநில அரசு விருதுகளை திருப்பி அளித்தார். ஒரு பெளத்தவரானபவார் தயா பவாரின் மகள் ஆவார்.

பவார் பரிவர்த்தனாச்சா வாட்சாருவின் ஆசிரியர் ஆவார்.

## படைப்புகள்

### கவிதை புத்தகங்கள்

* *அந்தஸ்தா* (    ) (1993, 2004)
* *உத்கட் ஜீவாகென்யா தகிவார்* (    ) (2002)
* *மி பிடாவு பஹாட்டே சமக்ராஷி டோலா* ( ) (2007)
* *ஆர்பர் லயித் பிரணாதிக்* (    ) (2009,2010)
* *திருஷ்யஞ்சா தோபால் சமுத்திரா* (    ) (2013)

## கவுரவங்கள் மற்றும் விருதுகள்

* மாதோஸ்ரீ பீமாபாய் அம்பேத்கர் விருது (2003) 
* பிர்சா முண்டா ராஷ்ட்ரிய சாகித்ய புரஸ்கார்
* மகாராட்டிர அறக்கட்டளை விருது
* சாந்தா ஷெல்கே விருது
* மகாராட்டிர மாநிலத்தின் கேசவ்சுட், பால்கவி மற்றும் இந்திரா சாந்த் விஷேஷ் புரஸ்கர்
* போதிவர்த்தன் விருது
* மகாராட்டிர மாநிலத்தின் கா.லா. தோக்கல் விசேசு புரஸ்கர்
* வனிதா சமாஜ் கௌரவ் புரஸ்கார்
* குனிஜன் சம்மேளன் (2012, அவுரங்காபாத்), பிராந்திய சாகித்ய சம்மேளன் (2015), அஸ்மிததர்ஷ் சம்மேளன் (2017, லத்தூர்), மற்றும் சிசக் சாகித்ய சம்மேளன் (2019, விரார்) போன்ற பல்வேறு மதிப்புமிக்க இலக்கியக் கூட்டங்களுக்குத் தலைமை தாங்கினார்.

## சான்றுகள்


பகுப்பு:இந்தியப் பௌத்தர்கள்
பகுப்பு:தலித் எழுத்தாளர்கள்
பகுப்பு:1966 பிறப்புகள்
பகுப்பு:வாழும் மக்கள்
பகுப்பு:மராத்தி கவிஞர்கள்
பகுப்பு:தலித் பெண் எழுத்தாளர்கள்
எல். என். சாத்திரி

**எல். என். சாத்திரி** (*L. N. Shastri*) 30 ஆகத்து 1971 - 30 ஆகத்து 2017) சைதன்யா என்றும் அறியப்படும் இவர் இந்தியப் பின்னணிப் பாடகரும், இசையமைப்பாளரும் ஆவார். இவர் முக்கியமாக கன்னடத் திரைப்படத்துறையில் பணி புரிகிறார். *அஜகஜன்தாரா* (1991) திரைப்படத்தில் பின்னணி பாடகராக தனது வாழ்க்கையைத் தொடங்கிய இவர் 3000க்கும் மேற்பட்ட பாடல்களைப் பாடியுள்ளார். இவரது நண்பர்களின் பரிந்துரையின் பேரில், இவர் தன்னை சைதன்யா என மறுபெயரிட்டார். *கனசலு நீனே மனசளு நீனே* (1998) படம் தொடங்கி 25க்கும் மேற்பட்ட படங்களுக்கு இசையமைத்துள்ளார்.  

பாடகராக இவரது மிகப் பெரிய வெற்றிப் பாடல் *ஜானுமடா ஜோடி* (1996) திரைப்படத்திலிருந்து "கொலுமண்டே ஜங்கமதேவரு" என்ற பாடலாகும். இது இவருக்கு தொழிலில் ஒரு பெரிய வெற்றியைக் கொடுத்தது. மேலும், சிறந்த ஆண் பின்னணிப் பாடகருக்கான கர்நாடக மாநில திரைப்பட விருதையும் பெற்றுத் தந்தது . அம்சலேகா, வி. மனோகர், வி. அரிகிருஷ்ணா, குருகிரண், அர்ஜுன் ஜன்யா, அனூப் சீலின் உள்ளிட்ட கன்னடத் திரையுலகின் முக்கிய இசை இயக்குநர்களுடன் இவர் நெருங்கிய தொடர்பு கொண்டிருந்தார்.

எல். என். சாத்திரி சக பாடகி சுமாவை மணந்தார். சுமாவும் 50க்கும் மேற்பட்ட படங்களுக்கு பாடியுள்ளார்.

## இறப்பு
குடல் புற்றுநோயால் பாதிக்கப்படிருந்த  எல். என். சாத்திரி 30 ஆகத்து 2017 அன்று இறந்தார்.

## சான்றுகள்

## வெளி இணைப்புகள்
*L. N. Shastry biography

பகுப்பு:கன்னடத் திரைப்பட இசையமைப்பாளர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:2017 இறப்புகள்
பகுப்பு:1971 பிறப்புகள்
சிரத்தா நிகம்

**சிரத்தா நிகம்** (*Shraddha Nigam*) (பிறப்பு 1 அக்டோபர் 1979) ஓர் இந்தியத் திரைப்படங்களிலும் தொலைக்காட்சியிலும் தோன்றும் நடிகையாகாவார்.
## சொந்த வாழ்க்கை
thumb|சாலோம் அழகிப் போட்டி நிகழ்ச்சியில் மயங்க் ஆனந்துடன் சிரத்தா நிகம்.
சிரத்தா தனது கல்வியை இந்தூரில் முடித்தார். புனேவில் உள்ள சிம்பியோசிஸ் சர்வதேச பல்கலைக்கழகத்தில்வடிவமைப்பைப் படித்தார். 2008ஆம் ஆண்டில் இவர்  கரண் சிங் குரோவர் என்ற பிரபல இந்தியத் தொலைக்காட்சி நடிகரை மணந்தார். ஆனால், இவர்கள் 2009இல் விவாகரத்து பெற்றனர். 2012 திசம்பரில் சிரத்தா நடிகர் மயங்க் ஆனந்தை மணந்தார. இவர்கள் 2011 முதல் கூட்டாக ஒரு வடிவமைப்பு வரிசையைத் தொடங்கினார்கள். மேலும், கூட்டு தளவாடங்கள் வடிவமைப்பும் உட்புற வடிவமைப்புக்கான திட்டங்களையும் கொண்டுள்ளனர்.

## தொழில்
1997இல் வெளியான *பொன்னிலமழா* என்ற மலையாளத் திரைப்படத்தின் மூலம் திரைப்படங்களில் அறிமுகமானார். இவரது இந்தி அறிமுகம் 2000ல் ஜோஷ் என்ற படத்தில் இருந்தது. பின்னர் சில பாலிவுட் படங்களில் நடித்தார். சோடியன் என்ற நாடகத் தொடர் மூலம் இவர் தொலைக்காட்சியில் அறிமுகமானார். தி டைம்ஸ் ஆஃப் இந்தியா, *கிருஷ்ணா அர்ஜுன்* என்ற படத்தில் பெண் கதாபாத்திரத்தில் நடித்ததைப் பற்றி எழுதும்போது "இதயங்களைத் திருடினார்" என்று எழுதியது.  2010இல், சிரத்தா தனது வடிவமைப்பில் கவனம் செலுத்தத் தொடங்கினார். 2012ஆம் ஆண்டில், பைரவி ராய்ச்சுரா தயாரித்த நிகழ்ச்சியில் அனுஜ் சக்சேனாவுக்கு இணையாக தோன்ற இவருக்கு ஒரு வாய்ப்பு வழங்கப்பட்டது.

## சான்றுகள்

## வெளி இணைப்புகள்
*

பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:இந்தியத் தொலைக்காட்சி தொகுப்பாளர்கள்
பகுப்பு:இந்தித் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:1979 பிறப்புகள்
தி. கிட்டு

**தி. கிட்டு** (இயற்பெயர் : தி. கிருஷ்ணகுமார்) ஒரு தமிழ்த் திரைப்பட இயக்குநர் ஆவார். இவர் இயக்கிய முதல் படமான மேதகு மாபெரும் வெற்றியடைந்தது.

## இளமை மற்றும் வாழ்க்கை
கிட்டுவின் சொந்த ஊர் மதுரை மாவட்டம் மஞ்சம்பட்டி என்னும் கிராமம். கிட்டுவின் தாத்தா அடைக்கலம் ஒரு கூத்துக்கலைஞர். கிட்டுவின் தந்தை திருப்பதி ஒரு கால்நடை மருத்துவர். தந்தையின் பணிச்சூழலால் கிட்டுவின் குடும்பம்  தஞ்சாவூருக்கு குடிபெயர்ந்தது. கிட்டு, பி.டெக், எம்.டெக் பயோ டெக்னாலஜி படித்துவிட்டு தனியார் கல்லூரியில் ஐந்து வருடம் அமைப்பியல் துறையில் துணைப்பேராசிரியராக பணிபுரிந்தார். தமிழ்த்தேசியவாதியாகிய கிட்டு, தமிழ்த்தேசிய அமைப்புகளில் பயணித்து பின் விலகி தனது தமிழ்த்தேசிய கருத்துகளை நைய்யப்புடை என்னும் தனது வலையொளி மூலமாக பதிவிட்டு வந்தார். தனது துணைப்பேராசியிரர் பணியை ராஜினாமா செய்துவிட்டு திரைப்பட தளத்தில் தற்போது பயணிக்கிறார். இவர் திரைப்பட இயக்குநராக மட்டுமின்றி, பாடலாசிரியராகவும், பின்னணி பாடகராகவும் பணியாற்றுகிறார்.

## இயக்கிய திரைப்படங்கள்

* 2020 - *The Rise of Karikalan* (குறும்படம்)
* 2021 - *[[மேதகு]]* - தமிழீழ விடுதலைப் புலிகள் தலைவர் வே.பிரபாகரன் அவர்களின் வாழ்க்கை படம்.

## மேற்கோள்கள்

பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
பிளேடு

**பிளேடு** அல்லது **பிளேட்** () என்பது 1998 ஆம் ஆண்டு இயக்குநர் இசுடீபன் நோரிங்டன் இயக்கத்தில் வெளியான அமெரிக்க நாட்டு மீநாயகன் திகில் திரைப்படம் ஆகும். இது பிளேடு என்ற மார்வெல் வரைகதை கதாபாத்திரத்தை மையமாக வைத்து மார்வெல் என்டர்பிரைசசு, ஆமென் ரா பிலிம்ஸ் மற்றும் இமேஜினரி போர்சஸ் போன்ற நிறுவனங்கள் தயாரிக்க, நியூ லைன் சினிமா என்ற நிறுவனம் விநியோகம் செய்தது.

இப் படத்தில் பிளேடு என்ற கதாபாத்திரத்திற்கு நடிகர் வெச்லி சினைப்சு என்பவர் நடிக்க, இவருடன் இசுடீபன் டோர்ஃப், கிறிசு கிறிஸ்டோபர்சன், என் பூசே ரைட், டோனல் லொக் போன்ற பலர் நடித்துள்ளனர். பிளேடு ஒரு காட்டேரி பலம் கொண்ட ஒரு மனிதர் ஆனால் அது அவரின் பலவீனம் அல்ல, இவர் தனது வழிகாட்டியான ஆபிரகாம் விஸ்லர் மற்றும் ஹெமாட்டாலஜிஸ்ட் கரேன் ஜென்சன் ஆகியோருடன் சேர்ந்து காட்டேரிகளுக்கு எதிராக போராடுகிறார்.

பிளேடு படம் 21 ஆகஸ்ட் 1998 அன்று வெளியாகி வணிகரீதியாக வெற்றி பெற்று அமெரிக்காவில் வசூல் ரீதியாக $70 மில்லியன் மற்றும் உலகளவில் $ 131.2 மில்லியன் வசூலித்தது. இந்த திரைப்பட விமர்சகர்களிடமிருந்து கலவையான விமர்சனங்களை பெற்று பார்வையாளர்களிடமிருந்து நேர்மறையான வரவேற்பைப் பெற்றது. இப்படத்தின் வெற்றியை தொடர்ந்து பிளேடு 2 மற்றும் பிளேடு 3 போன்ற திரைப்படங்கள் வெளியானது.

பிளேடு ஒரு இருண்ட மீநாயகன் படமாகும் மற்றும் பிளேட்டின் வெற்றி மார்வெலின் வெற்றிக்கு அடித்தளமாக அமைந்தது. மேலும் வரைகதை புத்தகத் திரைப்படத் தழுவல்களுக்கான களமாக இந்த படம் அமைத்தது.

## மேற்கோள்கள்

## வெளி இணைப்புகள்
* 

பகுப்பு:1998 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க திகில் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:நியூ லைன் சினிமா திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:காட்டேரி திரைப்படங்கள்
பிளேடு 2

**பிளேடு 2** அல்லது **பிளேட் 2** () என்பது 2002 ஆம் ஆண்டு இயக்குநர் கில்லெர்மோ டெல் டோரோ இயக்கத்தில் வெளியான அமெரிக்க நாட்டு மீநாயகன் திகில் திரைப்படம் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக வைத்து மார்வெல் என்டர்பிரைசசு, ஆமென் ரா பிலிம்ஸ் மற்றும் இமேஜினரி போர்சஸ் ஆகியவை இணைந்து தயாரிக்க, நியூ லைன் சினிமா என்ற நிறுவனம் விநியோகம் செய்தது.

இந்த திரைப்படத்தில் வெச்லி சினைப்சு, கிறிசு கிறிஸ்டோபர்சன்,  ரோன் பெர்ல்மேன், லியோனர் வரேலா, நார்மன் ரீடஸ் மற்றும் லூக் கோஸ் ஆகியோர் நடித்துள்ளனர். இது 1998 ஆம் ஆண்டு வெளியான பிளேடு திரைப்படத்தின் தொடர்ச்சியாக, மனித காட்டேரி கலப்பினத்தவறான பிளேடு மனிதர்களை காட்டேரிகளிடமிருந்து பாதுகாக்கும் தனது தொடர்ச்சியான முயற்சியை தொடர்கிறார். காட்டேரி மற்றும் மனித இனங்கள் இரண்டையும் உலகளாவில் இனப்படுகொலையில் ஈடுபட விரும்பும் பிறழ்ந்த காட்டேரிகளின் குழுவிற்கு எதிராக கடுமையான போரில் தன்னை அர்பணிக்கின்றார்.

பிளேடு 2 படம் 22 மார்ச் 2002 அன்று வெளியாகி, உலகளவில் $155 மில்லியனுக்கும் அதிகமாக வசூல் செய்து விமர்சகர்களிடமிருந்து கலவையான விமர்சனங்களைப் பெற்றது. இந்த திரைப்படத்தின் மூன்றாவது பாகம் 2004 இல் வெளியானது.

## மேற்கோள்கள்

## வெளி இணைப்புகள்
* 

பகுப்பு:2002 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க திகில் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:காட்டேரி திரைப்படங்கள்
பகுப்பு:நியூ லைன் சினிமா திரைப்படங்கள்
பகுப்பு:தொடர் திரைப்படங்கள்
பிளேடு 3

**பிளேடு 3** அல்லது **பிளேட் 3** () என்பது 2004 ஆம் ஆண்டு டேவிட் எஸ். கோயர் என்பவர் திரைக்கதை மற்றும் இயக்கத்தில் வெளியான அமெரிக்க நாட்டு மீநாயகன் அதிரடி திகில் திரைப்படம் ஆகும். இது இதே பெயரில் வெளியான மார்வெல் வரைகதை கதாபாத்திரத்தை மையமாக வைத்து நியூ லைன் சினிமா, மார்வெல் என்டர்பிரைசசு, ஆமென் ரா பிலிம்ஸ், ஷான் டேனியல் புரொடக்சன்சு லிமிடெட் மற்றும் இமேஜினரி போர்சஸ் ஆகியவை இணைந்து தயாரிக்க, நியூ லைன் சினிமா என்ற நிறுவனம் விநியோகம் செய்தது.

இந்த திரைப்படத்தில் வெச்லி சினைப்சு, கிறிசு கிறிஸ்டோபர்சன், ஜெசிக்கா பைல், ரையன் ரெனால்ட்சு, பார்க்கர் போஸி, நடாஷா லியோன், டோமினிக் புருசெல் மற்றும் டிரிபிள் எச் ஆகியோர் நடித்துள்ளனர். இப் படமானது 2002 ஆம் ஆண்டு வெளியான பிளேடு 2 என்ற திரைப்படத்தின் தொடர்ச்சியான மற்றும் இறுதி படமாகும். மனிதர்களுக்கும் காட்டேரிகளுக்கும் இடையிலான போர் தொடர்கிறது. இருப்பினும் மனித காட்டேரி கலப்பின பிளேடு மற்றும்  ரத்தவெறி கொண்ட தோழர்களை வெற்றிக்கு இட்டுச் செல்வதில் உறுதியாக இருக்கும் காட்டேரி தலைவர் டானிகா டாலோஸால் என்பவர் எண்ணற்ற கொலைககளை செய்கிறான். இதனால் பிளேடு காட்டேரி வேட்டைக்காரர்களுடன் சேர்ந்து மனிதகுலத்தை தனது சவாலான எதிரியிலிருந்து காப்பற்ற போராடுகிறான்.

பிளேடு 3 படம் 8 திசம்பர் 2004 அன்று வெளியாகி, உலகளவில்  $132 மில்லியனுக்கும் அதிகமாக வசூல் செய்தது. மார்வெல் 2012 இல் கதாபாத்திரத்திற்கான திரைப்பட உரிமையை மீண்டும் பெற்றது.

## மேற்கோள்கள்

## வெளி இணைப்புகள்
* 

பகுப்பு:2004 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க திகில் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:காட்டேரி திரைப்படங்கள்
பகுப்பு:நியூ லைன் சினிமா திரைப்படங்கள்
பகுப்பு:தொடர் திரைப்படங்கள்
வெச்லி சினைப்சு

**வெச்லி திரெண்ட் சினைப்சு** () (பிறப்பு: 31 சூலை1962) என்பவர் அமெரிக்க நாட்டு நடிகர், திரைப்படத் தயாரிப்பாளர் மற்றும் தற்காப்புக் கலைஞர் ஆவார். இவர் பிளேடு என்ற மார்வெல் வரைகதை கதாபாத்திரத்தை வைத்து வெளியான பிளேடு (1998), பிளேடு 2 (2002) மற்றும் பிளேடு 3 (2004) போன்ற திரைப்படங்களில் நடித்ததன் மூலம் அறியப்படும் நடிகர் ஆனார்.

## ஆரம்ப கால வாழ்க்கை
இவர் 31 சூலை1962 ஆம் ஆண்டில் உதவியாசிரியரான மரியன் மற்றும் விமான பொறியாளரான வெஸ்லி ருடால்ப் சினைப்சு ஆகியோருக்கு மகனாக புளோரிடாவின் ஒர்லாண்டோவில் பிறந்து நியூயார்க்கில் வளர்ந்தார்.

## மேற்கோள்கள்

## வெளி இணைப்புகள்
* 

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:ஆபிரிக்க அமெரிக்க நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:திரைக்கதை ஆசிரியர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
இசுடீபன் நோரிங்டன்

**இசுடீபன் நோரிங்டன்** () என்பவர்  இங்கிலாந்து நாட்டு  திரைப்பட இயக்குநர், ஒப்பனை கலைஞர் மற்றும் சிற்பி ஆவார். இவர் தனது வாழ்க்கையை சிற்பி மற்றும் ஒப்பனை கலைஞராக தொடங்கினார். இவர் 1998 ஆம் ஆண்டில் மார்வெல் வரைகதை கதாபாத்திரத்தை மையமாக வைத்து பிளேடு என்ற படத்தை இயக்கியுள்ளார்.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் திரைப்பட இயக்குநர்கள்
பகுப்பு:ஆங்கிலேயத் திரைப்படத் தயாரிப்பாளர்கள்
பகுப்பு:திரைக்கதை ஆசிரியர்கள்
குருதிக் குழாய்க்கட்டி அடைப்பு

**குருதிக் குழாய்க்கட்டி அடைப்பு** (**embolism**, **எம்பாலிசம்**) என்பது அடைப்பு ஏற்படுத்தும் பொருளான எம்போலஸ், குருதிக் குழாயின் உள்ளே இருப்பதாகும். இந்த எம்போலசு என்பது குருதி உறைந்து ஏற்பட்டிருக்கலாம் (குருதி உறைகட்டி),  கொழுப்பின் சிறுகோளமாக இருக்கலாம் (கொழுப்பு உறைகட்டி), காற்றுக் குமிழாக அல்லது வேறு வளிமமாக இருக்கலாம், பனிக்குட நீர்க்குமிழ் அல்லது வேற்றுப் பொருளாக இருக்கலாம். இத்தகைய தடை குருதிக்குழலில் இரத்த ஓட்டத்தை முழுவதுமாகவோ பகுதியாகவோ தடுக்கலாம். இத்தகைய அடைப்பு (நீர்மக்குழல் அடைப்பு) எம்போலசு ஏற்பட்டவிடத்திலிருந்து தொலைவில் உள்ள உடல் அங்கத்தைப் பாதிக்கலாம். குருதி உறைக்கட்டியால் ஏற்படும் குருதிக்குழாய்க் கட்டி அடைப்பு **திராம்போஎம்பாலிசம்** (குருதி உறைகட்டி அடைப்பு) எனப்படும். 

எம்பாலிசம் வழமையாக ஓர் நோய்க்குரிய நிகழ்வு. அதாவது ஏதேனும் நோய் அல்லது காயத்துடன் நிகழ்வது. சிலநேரங்களில் சிகிச்சையின் அங்கமாக வேண்டுமென்றே திட்டமிட்டு உருவாக்கப்படலாம். காட்டுகளாக குருதிப்போக்கை நிறுத்திட, புற்றுள்ள நோய்க்கட்டிக்கு குருதி செல்வதைத் தடுத்து அதனை அழித்திட எம்போலசு செலுத்தப்படலாம்.  இத்தகைய சிகிச்சை முறை  குழாய்க்கட்டியாக்கம் (எம்பாலிசேசன்) எனப்படுகின்றது.
## மேற்கோள்கள்

பகுப்பு:குருதியியல்
பெலமாரனஅள்ளி

**பெலமாரனஅள்ளி** (*Belamaranahalli*), என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643239. இந்த ஊரானது பெலமாரனஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  34 கிலோமீட்டர் தொலைவிலும், பாலக்கோட்டில் இருந்து 9 கிலோ மீட்டர் தொலைவிலும், மாநிலத் தலைநகரான சென்னையில் இருந்து 302 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 	826 குடும்பங்களும் 3277 மக்களும் வசிக்கின்றனர். இதில் 1672 ஆண்களும்  1605 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 	48.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## கோயில்கள்
* பெலமாரணஅள்ளி பெருமாள் கோயில்
## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள், பிரான்சு

**பிரான்சு கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள்**, பிரான்சு நாட்டின் கத்தோலிக்க திருச்சபையைச் சேர்ந்த 2,900 முதல் 3,200  வரையிலான பாதிரியார்கள், பள்ளி ஆசிரியர்கள் மற்றும் ஊழியர்களால்,  1950ஆம் ஆண்டு முதல் 2020-ஆம் வரை, கடந்த 70 ஆண்டுகளாக 2 இலட்சம் முதல் 3 இலட்சம்  சிறார்கள் வரை  பாலியல் துன்புறுத்தல்களுக்கு ஆளாக்கப் பட்டுள்ளனர் என ஜீன் மார்க் சவ்வே தலைமையிலான விசாரணை ஆணையம் 5 அக்டோபர் 2021 அன்று வெளியிட்ட  2500 பக்க விசாரணை அறிக்கையின் மூலம் தெரியவந்துள்ளது.

சிறார் பாலியல் துன்புறத்தல்கள் குறித்து கத்தோலிக்க திருச்சபை மற்றும் திருத்தந்தை பிரான்சிசு  மனம் வருந்தினர்.சிறார்கள் மீதான இக்கொடுஞ் செயல்கள் தமக்கு பெரும் மனவலியை ஏற்படுத்துவதாக போப்பாண்டவர் பிரான்சிஸ் தனது அறிக்கை ஒன்றில் குறிப்பிட்டுள்ளார்.  கிறித்தவ தேவாலயங்கள் தங்களைச் சீர்படுத்திக் கொள்ள வேண்டும் என்று மனித உரிமை அமைப்புகள் குரல் எழுப்பத் தொடங்கியுள்ளது. திருச்சபை அதன் நடவடிக்கைகளை மறுபரிசீலனை செய்ய வேண்டிய காலம் இது என மக்கள் கருதுகின்றனர்.

## விசாரணை
சிறார் பாலியல் துன்புறத்தல்கள் குறித்து விசாரணை செய்ய, பிரான்சு அரசின் முன்னாள் துணை ஆலோசகரான ஜீன் மார்க் சவ்வே தலைமையில் சுயேச்சையான விசாரணை மன்றம், 2018-ஆம் ஆண்டில் பிரான்சு நாட்டின் கத்தோலிக்க திருச்சபையால் நியமிக்கப்பட்டது.  நீதிமன்றம், காவல்துறை மற்றும் திருச்சபை பதிவுகள் மூலம் பாதிக்கப்பட்டவர்களிடமும், சாட்சிகளிடமும் தகவல்களைப் பெற்று கடந்த இரண்டரை ஆண்டுகளுக்கும் மேலாக விசாரணை செய்தது. 5 அக்டோபர் 2021 அன்று 2,500 பக்ககள் கொண்ட விசாரணை அறிக்கையை  ஜீன் மார்க் சவ்வே  வெளியிட்டார்.            
### விசாரணையின் முடிவின் சுருக்கம்
# பாலியல் துன்புறுத்தல்களால் பாதிக்கப்பட்டவர்களில்  80% சிறுவர்களின் வயது 10 முதல் 13 வரை ஆகும்.
# கத்தோலிக்க திருச்சபையினர் பாலியல் துன்புறுத்தல்களைத தடுக்கத் தவறியதுடன், அது தொடர்பாக புகார் அளிக்கவும் தவறியது. 
#2000-ஆம் ஆண்டு வரை சிறார் பாலியல் துன்புறுத்தல்கள் குறித்து திருச்சபையினர் அலட்சியப் போக்குடனும், அதனை மறைக்கும் வேலைகளையும் கத்தோலிக்க திருச்சபையினர் செய்துள்ளனர்.
#பாலியல் துன்புறுத்தல்களில் பாதிக்கப்பட்டவர்களின் கூற்றுகள் நம்பப்பாததுடன், அவர்களின் குரல்கள் கேட்கப்படவல்லை. கேட்கப்பட்டாலும் நடந்தவற்றில் சிறார்களுக்கு பங்களிப்பு இருந்திருக்கும் எனத்திருச்சபையினர் முடிவு செய்துள்ளனர்.
#2,900 முதல்  3,200 வரையிலான பாதிரியார்கள், ஆயர்கள்,  மற்றும் கர்தினால்கள் போன்ற கத்தோலிக்க மதகுருமார்களுக்கு எதிரான சிறார் பாலியல் அத்துமீறல்கள் ஆதாரங்களுடன் விசாரணையில் கண்டறியப்பட்டுள்ளது.
#கத்தோலிக்க திருச்சபை  பாலியல் துன்புறுத்தல்கள் சூழலில் உள்ளது.
#கத்தோலிக்க திருச்சபை,  சிறார் பாலியல் துன்புறுத்தல்களுக்கு பொறுப்பேற்பதுடன் பாதிக்கப்பட்டவர்களுக்கு இழப்பீடு வழங்கவும் வேண்டும்.

## நிவாரணம்
பாலியல் துன்புறுத்துதலால் பாதிக்கப்பட்டவர்களுக்கு நிதி வழங்கும் திட்டத்தை திருத்தந்தை பிரான்சிசு அறிவித்துள்ளார். மேலும் பாலியல் கொடுமைகளை குற்றமாக்கும் வகையில் கத்தோலிக்க சட்டங்களை பிரான்சிஸ் மாற்றியமைத்தார்.
## இதனையும் காண்க
* சிறுவர்களுடனான பாலியல் முறைகேடு
*  ஜீன் மார்க் சவ்வே

## மேற்கோள்கள்

கத்தோலிக்க திருச்சபையினரின் பாலியல் துன்புறுத்தல்கள்
பகுப்பு:சிறார் பாலியல் துன்புறுத்தல்கள்
பகுப்பு:பாலியல் குற்றங்கள்
பகுப்பு:மாந்த பாலுணர்வியல்
பகுப்பு:கத்தோலிக்க திருச்சபை
மாத்தேயு ரிக்கா

**மாத்தியு ரிக்கா** (; பிறப்பு: 15 பிப்ரவரி 1946) ஒரு பிரெஞ்சு எழுத்தாளரும், புகைப்படக் கலைஞரும், மொழிபெயர்ப்பாளரும், புத்தத் துறவியுமாவார். இவர் நேபாளத்தில் உள்ள செச்சென் டென்னி டார்ஜிலிங் மடத்தில் வசித்து வருகிறார்.

## வாழ்க்கைக் குறிப்பு

பிரெஞ்சு நாட்டு அறிஞர்கள் மற்றும் ஆளுமைகளின் வட்டத்தில் வளர்ந்த மாத்தியு ரிக்கா, 1972-இல் பாஸ்டர் இன்ஸ்டிடியூட்டில் மூலக்கூறு மரபியலில் முனைவர் பட்டம் பெற்றார். பின்னர் திபெத்திய புத்த மதத்தை பின்பற்ற முடிவு செய்து தனது அறிவியல் வாழ்க்கையைத் துறந்து இமயமலை உள்ளிட்ட இடங்களில் வாழத் துவங்கினார்.

ரிக்கா மைண்ட் அண்ட் லைஃப் இன்ஸ்டிடியூட் என்ற நிறுவனத்தின் வாரிய உறுப்பினர் ஆவார். கருணா-ஷேசன் என்ற தனது அமைப்பின் மூலம் கிழக்கு நாடுகளில் அவர் ஆற்றிய மனிதாபிமானப் பணிகளுக்காக பிரெஞ்சு தேசிய சிறப்புப் பதக்கத்தை பெற்றார். 1989 முதல் 14வது தலாய் லாமாவுக்குப் பிரெஞ்சு மொழிபெயர்ப்பாளராக செயல்பட்டு வருகிறார். 2010 முதல் பல நாடுகளுக்குப் பயணித்து தொடர் உரையாற்றியும் கியாப்ஜே தில்கோ கியென்ட்ஸே ரின்போசேயின் அவதாரமாகக் கருதப்படும் தில்கோ கியென்ட்ஸே ரின்போச்சின் போதனைகளைக் கற்பிக்கும் பணியிலும் ஈடுபட்டு வருகிறார்.

ரிக்கா தனது நூல்களில் விலங்குகளின் உரிமையினை ஆதரித்து எழுதியுள்ளார். இவர் நனிசைவ வாழ்க்கை முறையினைப் பரிந்துரை செய்கிறார்.

## மேற்கோள்கள்

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:பிரெஞ்சு எழுத்தாளர்கள்
மலபார் தாவரவியல் பூங்கா மற்றும் தாவர அறிவியல் நிறுவனம்

**மலபார் தாவரவியல் பூங்கா மற்றும் தாவர அறிவியல் நிறுவனம்** (**Malabar Botanical Garden and Institute of Plant Sciences)**  இந்தியாவின் கேரள மாநிலத்தில் உள்ள கோழிக்கோடு மாவட்டத்தில் அமைந்திருக்கும் ஒலவண்ண கிராமப் பஞ்சாயத்தில் உள்ளது.  நீர்வாழ் தாவர இனங்களைக் கருத்தில் கொண்டு நோக்குகையில் , இது இந்தியாவின் முன்னணி தாவரவியல் பூங்காக்களில் ஒன்றாகும். பன்னாட்டு தாவரவியல் பூங்கா பாதுகாப்பு அமைப்பில் இத்தாவரவியல் பூங்கா ஓர் உறுப்பினராக உள்ளது மற்றும் சர்வதேச நிகழ்ச்சி நிரல் பதிவிலும் இடம்பெற்றுள்ளது. இந்திய அரசாங்கத்தின் சுற்றுச்சூழல், வன மற்றும் காலநிலை மாற்றம் அமைச்சகம் நீர்வாழ் தாவரங்களைப் பாதுகாப்பதில் மலபார் தாவரவியல் பூங்காவை ஒரு முன்னணி தாவரவியல் பூங்காவாக  அங்கீகரித்துள்ளது. 2015 ஆம் ஆண்டில், இந்த நிறுவனம் கேரளா மாநில அறிவியல், தொழில்நுட்பம் மற்றும் சுற்றுச்சூழல் மன்றத்தின் கீழ் ஓர் ஆராய்ச்சி நிறுவனமாக மாறியது. கோழிக்கோடு பல்கலைக்கழகத்தின் அங்கீகரிக்கப்பட்ட ஆராய்ச்சி மையமான இப்பூங்கா சப்பானின் ஐக்கிய நாடுகள் பல்கலைக்கழகத்தின் நிலையான கல்வியில் நிபுணத்துவம் வாய்ந்த பிராந்திய மையமாகவும் திகழ்கிறது.

இயற்கையாளர் எந்திரிக் வேன் இரீடு  ஓர்ட்டசு மலபாரிக்கசு என்ற நூலில் குறிப்பிடப்பட்டுள்ள  742 இனங்களில்  432 இனங்கள் இங்கே இனப்பெருக்கம் செய்யப்படுகின்றன.  அழிந்து வரும் பல அரிய நீர்வாழ் தாவரங்கள், 150 வகையான டெரிடோபைட்டுகள் எனப்படும் சாற்றுக்குழாய் தாவரங்கள், 60 க்கும் மேற்பட்ட பிரையோபைட்டுகள் எனப்படும் பாசி இனங்கள், 52 வகையான பழ மரங்கள், 60 வகையான நறுமண தாவரங்கள் மற்றும் பல மருத்துவ தாவரங்கள் இத்தாவரவியல் பூங்காவில் பாதுகாக்கப்பட்டுள்ளன.  400 வகைக்கும்  மேற்பட்ட இந்திய நீர்வாழ் தாவரங்களின் தாயகமாக இப்பூங்கா திகழ்கிறது. மேலும் இந்த வகையில் இப்பூங்கா நாட்டின் மிகப்பெரிய சேகரிப்பு மையமாகும்

## வரலாறு
1991 ஆம் ஆண்டில் அரசு தாவரவியல் பூங்காவாகத் இது தொடங்கப்பட்டது. , பின்னர் 1996 ஆம் ஆண்டில் இது அரசு மானியத்துடன் கூடிய தன்னாட்சி அமைப்பான மலபார் தாவரவியல் சங்கமாக மேம்படுத்தப்பட்டது.  2015 ஆம் ஆண்டில், இந்த நிறுவனம் கேரளா மாநில அறிவியல் தொழில்நுட்பம் மற்றும் சுற்றுச்சூழலுக்கான ஒரு ஆராய்ச்சி நிறுவனமாக மாறியது.

## வளர்ச்சி
மலபார் தாவரவியல் பூங்காவில் மேம்பட்ட ஆராய்ச்சி, விருந்தினர் மாளிகை வளாகம் மற்றும் நீர்வாழ் உயிரி பூங்கா ஆகியவற்றிற்கான புதிய தொகுதி கட்டப்பட்டு வருகிறது.

## அணுகுதல்
கோழிக்கோடு நகரத்திலிருந்து 8 கி.மீ. தொலைவில் 45 ஏக்கர் பரப்பளவில் இத் தாவரவியல் பூங்கா அமைந்துள்ளது.  கோழிக்கோடு இரயில் நிலையத்திலிருந்து 8 கி.மீ. தொலைவிலும், கோழிக்கோடு சர்வதேச விமான நிலையத்திலிருந்து 25 கி.மீ. தொலைவிலும் இப்பூங்கா அமைந்துள்ளது.  பூங்கா அரசு வேலை நாட்களில் காலை 10 மணி முதல் மாலை 5 மணி வரை பொதுமக்களுக்காகத் திறந்திருக்கும்.

## விருதுகள்

* 2014: தேசிய உயிரியல் அறிவியல் அகாதமியின் தலைமைத்துவ விருது 

## மேற்கோள்கள்


பகுப்பு:CS1 Malayalam-language sources (ml)
பகுப்பு:இந்தியத் தாவரவியல் பூங்காக்கள்
பகுப்பு:கேரளம்
திரிபுவன்தாஸ் படேல்

**திரிபுவன்தாஸ் கிஷிபாய் படேல்** (**Tribhuvandas Kishibhai Patel**) (22 அக்டோபர் 1903&nbsp;– 3 சூன் 1994) இந்தியாவின் குஜராத் மாநிலத்தில் 1946-இல் *கைரா மாவட்ட பால் உற்பத்தியாளர்கள் கூட்டுறவு ஒன்றியம்*  (தற்போது அமுல்) மற்றும் தேசிய பால்பண்ணை மேம்பாட்டு வாரியத்தை நிறுவிய சமூக ஆர்வலர், கூட்டுறவாளர் மற்றும் இந்திய விடுதலை இயக்க வீரர் ஆவார். a Gandhian, இந்தியாவின் வெண்மைப் புரட்சிக்கு காரணமான மூவரில் இவரும் ஒருவராவார்.

## இளமை வாழ்க்கை
தற்கால குஜராத் மாநிலத்தின் ஆனந்த் நகரத்தில் 22 அக்டோபர் 1903-இல் பிறந்தார். இவர் காந்தியடிகளின் கொள்கைகளைப் பின்பற்றி, இந்திய விடுதலை இயக்கத்தில் பங்கு பெற்றவர்.

## கூட்டுறவு இயக்கம்
சர்தார் வல்லபாய் படேல் அவர்களின் ஆலோசனைப் படி, 1940-ஆம் ஆண்டில், திரிபுவன்தாஸ் படேல், குஜராத்தின் கேதா மாவட்டத்த்தின் வேளாண் குடிமக்களிடம் இணைந்து பால் உற்பத்தி மேம்பாட்டுக்கான பனிகளில் கவனம் செலுத்தினார். 1946-இல்  இவர் ஆனந்த் நகரத்தில் வர்கீஸ் குரியன் தலைமையில் அமுல் பால் உற்பத்தியாளர்கள் ஒன்றியத்தை நிறுவினார். 

பின்னர் இவர் வர்கீஸ் குரியனுடன்  இணைந்து குஜரத் கூட்டுறவு பால் விற்பனை கூட்டமைப்பு (Gujarat Cooperative Milk Marketing Federation) மற்றும் தேசிய பால்பண்ணை மேம்பாட்டு வாரியத்தை நிறுவினார். இதனால் இந்தியாவில் வெண்மைப் புரட்சி ஓங்கியது.

## பெற்ற விருதுகள்
* 1963: ரமோன் மக்சேசே விருது'
* 1964: பத்ம பூசண்
## இதனையும் காண்க
* வெண்மைப் புரட்சி
* வர்கீஸ் குரியன்
*அரிசந்த் மேகா தலாயா
* அமுல்
* தேசிய பால்பண்ணை மேம்பாட்டு வாரியம்

## மேற்கோள்கள்


## மேலும் படிக்க
*Profile of ''Tribhuvandas K. Patel'' on 'Ramon Magsaysay Award Site'
*Magsaysay Award Profile
*AMUL's 25th Anniversary Celebrations

## வெளி இணைப்புகள்
*''Ramon Magsaysay Award'' Citation
* The Making of ''Amul'', Dr. Verghese Kurien
* Mention of Tribhuvandas Kishibhai Patel's death
* The-Indian-Milkman-Tribhuvandas-Patel

பகுப்பு:குஜராத் மக்கள்
பகுப்பு:இந்திய விடுதலைப் போராட்ட வீரர்கள்
மு. சக்ரபாணி

**மு. சக்கரபாணி** (*M. Chakrapani*) இந்தியாவின் தமிழ்நாடு மாநிலத்தைச் சேர்ந்த ஓர் அரசியல்வாதியாவார். 2016 மற்றும் 2021 ஆம் ஆண்டுகளில் நடைபெற்ற  தமிழக சட்டசபைக்கான தேர்தலில் வானூர் தொகுதியில் இருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:விழுப்புரம் மாவட்ட மக்கள்
அரிசந்த் மேகா தலாயா

**அரிசந்த் மேகா தலாயா**  (**Harichand Megha Dalaya**) (22 அக்டோபர் 1921 - 14 செப்டம்பர் 2004) எருமை மாட்டுப் பாலிருந்து பால் பவுடர் கண்டுபிடிப்புக்கு பெயர் பெற்றவர்.   திரிபுவன்தாஸ் படேல் மற்றும் வர்கீஸ் குரியன் ஆகியவர்களுடன் இணைந்து பணியாற்றி இந்தியாவில் வெண்மைப் புரட்சிக்கு வித்திட்டவர். குஜராத் மாநிலத்தில் அமுல் கூட்டுறவுல் பால் பண்ணை நிறுவக் காரணமான மூவரில் இவரும் ஒருவர்.

## இதனையும் காண்க
* திரிபுவன்தாஸ் படேல்
* வர்கீஸ் குரியன்
* வெண்மைப் புரட்சி
* அமுல்


File:2 The-Amul-trinity Kurien Shri-TK-Patel HM Dalaya.jpg|அமுல் கூட்டுறவு பால் பண்னையை நிறுவிய மும்மூர்த்திகள்:வர்கீஸ் குரியன், திரிபுவன்தாஸ் படேல் மற்றும் அரிசந்த் மேகா தலாயா
File:1980 His Royal Highness The Prince of Wales HM Dalaya visits Amul 2.jpg|அமுல் பால் பண்ணையை பார்வையிட வரும் பிரிட்டன் இளவரசர் சார்லஸ் மற்றும் மொரார்ஜி தேசாய்யை வரவேற்கும் அரிசந்த் மேகா தலாயா, ஆண்டு 1980
File:1980 His Royal Highness The Prince of Wales HM Dalaya visits Amul.jpg| Madhav Singh Solanki, H. M. Dalaya, Prince Charles and Morarji Desai observe Amul's butter production (1980).
File:1980 His Royal Highness The Prince of Wales with HM Dalaya visits Amul 3.jpg|அமுல் நிறுவனத்தில் வெண்ணெய் தயாரிக்கும் இயந்திரத்தினை பார்வையிடும் மனுபாய் படேல், மாதவசிங் சோலான்கி, அரிசந்த் மேகா மற்றும் பிரிட்டன் இளவரசர் சார்லஸ், 1980  


## மேற்கோள்கள்

* பகுப்பு:ஆனந்து மாவட்டம்
பகுப்பு:கூட்டுறவு
சிரத்தா ஜாதவ்

**சிரத்தா ஜாதவ்** (*Shraddha Jadhav*) (பிறப்பு 1964கள்) மகாராட்டிராவின் மும்பையைச் சேர்ந்த சிவ சேனா கட்சியின் அரசியல்வாதி ஆவார். இவர்  1 திசம்பர் 2009 முதல் 8 மார்ச் 2012 வரை மும்பை நகரத்தின் நகரத் தந்தையாகவும், நாட்டின் பணக்கார நகராட்சி அமைப்பான பெருநகரமும்பை மாநகராட்சியின் தலைவராகவும் பணியாற்றினார். இவர் வணிகவியலில் பட்டம் பெற்றுள்ளார். 1992 முதல் 2017 வரை தொடர்ந்து ஆறு முறை பெருநகர மும்பை மாநகராட்சிக்கு தேர்ந்தெடுக்கப்பட்டார்.

## சொந்த வாழ்க்கை
சிரத்தா முதலில் மகாராட்டிராவின் கொங்கண் பகுதியில் உள்ள சங்கமேசுவரத்தைச் சேர்ந்தவர்.

சிறீதர் ஜாதவ் என்பவரை திருமணம் செய்து கொண்ட இவருக்கு பவன், கோவிந்த் சாகர் என்ற இரண்டு மகன்கள் உள்ளனர். இவர் தற்போது பரேலில் வசிக்கிறார்.

இவரது மாமனார், முகுந்த் ஜாதவ், இவரது அரசியல் வழிகாட்டியாகவும் இருந்தார். இவரது குடும்பத்தினர்  சுற்றுலா நிறுவனத்தை நடத்தி வருகின்றனர். இது இவரது கணவரால் நடத்தப்படுகிறது. சிரத்தா 2007இல் பெருநகர மும்பை மாநகராட்சியின் தேர்ந்தெடுக்கப்பட்ட பணக்கார உறுப்பினர்களில் ஒருவர்.

அரசியல் வட்டாரங்களில், ஜாதவ் "நேர்த்தியான உடை" அணிவதிலும் "அழகாகத் தோற்றமளிப்பதற்கும்", குறிப்பாக தனது "மிருதுவான" பருத்திப் புடவைகளுக்கு பெயர் பெற்றவர்.

## அரசியல் வாழ்க்கை
1992 இல், சிரத்தா முதன்முதலில் பரேல் பகுதி 36இலிருந்து ஒரு சுயேட்சை வேட்பாளராகத் தேர்ந்தெடுக்கப்பட்டார். அடுத்த இரண்டு பெருநகர மும்பை மாநகராட்சிக்கு நடந்த தேர்தல்களில் இவர் அதே பகுதியில் வெற்றி பெற்றார். 1997ஆம் ஆண்டில், இவர் சிவசேனா கட்சியி சேர்ந்தார், 1998இல், அப்போதைய மும்பை நகரத் தந்தையான நந்து சதத்தின் 11 உறுப்பினர்களைக் கொண்ட மன்றத்தில் இவர் தேர்ந்தெடுக்கப்பட்டார். 2006இல், மகாராட்டிரா சட்டமன்ற இடைத்தேர்தலில் நாராயண் ராணேவின் நெருங்கிய உதவியாளர் காளிதாஸ் கோலாம்ப்கரை எதிர்த்து போட்டியிட்டார். 2007ஆம் ஆண்டில், இவர் பரேல் , அன்டோப் ஹில் உள்ளடக்கிய பகுதி 169இலிருந்து தேர்ந்தெடுக்கப்பட்டார். ஜாதவ் 1 திசம்பர் 2009 அன்று மும்பை நகரத் தந்தையாகத் தேர்ந்தெடுக்கப்பட்டார் , 228 உறுப்பினர்களைக் கொண்ட பெருநகர மும்பை மாநகராட்சியில்  114 வாக்குகள் பெற்று 96 வாக்குகள் பெற்ற காங்கிரசு கட்சியின் பிரிசில்லா கடத்தைதோற்கடித்தார். சிவசேனா - பாரதிய ஜனதா கட்சியின் கூட்டணியின் கூட்டு வேட்பாளராக இருந்தார். சிவசேனாவைச் சேர்ந்த மற்றொரு பெண் நகரத் தந்தையான சுபா ரவுலுக்குப் பிறகு இவர் மும்பையின் ஐந்தாவது பெண் நகரத் தந்தையானார்.

சிரத்தா தோட்டங்கள் மற்றும் சந்தைக் குழுக்கள் , பெருநகர மும்பை மாநகராட்சியின் பெண்கள் மற்றும் குழந்தைகள் நலக் குழுக்களுக்கும் தலைமை தாங்கினார். இவர் நிலை மற்றும் மேம்பாட்டு குழுவின் ஒரு பகுதியாக இருந்தார்.  2010 உலக நகரத் தந்தை பரிசுக்கான 25 இறுதிப் போட்டியாளர்களில் இவரும் ஒருவர்.

## சான்றுகள்

## வெளி இணைப்புகள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்